google/wiki40b huggingface dataset:
Generolo Romualdo Giedraičio artilerijos batalionas

Istorija

Artilerijos projekto koordinacinė grupė prie KAM įsteigta 2000 m. sausio mėnesį. Projekto iniciatoriai buvo plk. ltn. Vygantas Bukauskas ir plk. ltn. Rimantas Šiurys. Galimybė kurti artilerijos batalioną atsirado Danijos kariuomenei pasiūlius perduoti Lietuvai perginkluojamo danų artilerijos bataliono ginkluotę, techniką, šaudmenis bei suteikti visokeriopą materialinę bei metodinę pagalbą.
Iš Danijos gauta pabūklų, transporto, sviedinių. Lengvąja ginkluote batalionas aprūpintas iš Lietuvos kariuomenės išteklių. Gauti pabūklai – 105 mm haubicos. Šio tipo pabūklai tinkami Lietuvos sąlygomis, kur daug raižytų vietovių, miškų, įvairaus dydžio gyvenviečių ir šaudymas aukšta trajektorija daug patogesnis bei efektyvesnis. Haubicos kartu su minosvaidžiais ir beatošliaužiais pabūklais gali būti naudojamos kompleksiniam ugnies palaikymui.
Koordinacinė grupė administravo bataliono kūrimo darbus, palaikė ryšius su partneriais Danijoje. Danijos Karalystės ambasada Lietuvoje pasamdė grupę vertėjų, kurie iš danų kalbos į lietuvių kalbą išvertė artilerijos kovos statutus bei kitus norminius dokumentus. Artilerijos batalionas įkurtas Rukloje, Didžiojo Lietuvos Etmono Jonušo Radvilos mokomojo pulko bazėje, kur vyko būsimojo bataliono personalo atranka ir mokymas.
Žarai (Lenkija)

Istorija

Gyvenvietė įkurta priešistoriniais laikais. Manoma, kad gyvenvietės pavadinimas kilęs iš mažos Polabės slavų genties. Rašytiniuose šaltiniuose pirmą kartą paminėta 1007 m. Tietmaro iš Merseburgo kronikose. Įkurtas apie 1030 m. Imperatoriaus Konrado II-ojo. 1260 m. suteiktos Magdeburgo teisės.
Iki 1364 m. miestas priklausė Silezijos kunigaikščiams, vėliau Karolis IV Liuksemburgietis miestą kartu su visu Žemutinės Lužicos regionu, prijungė prie Bohomijos karūnos žemių.
Italo house

Italų hausas (italo house) − italų kurta šokių house muzika.
Hauso muzika Italijoje pradėjo plisti 1980-ųjų pabaigoje. Pirmuoju italų hauso hitu tapo 1989 m. Black Box singlas „Ride on Time“, kuris 6 savaites išbuvo JK topo pirmoje vietoje. Tos pačios grupės narių, pasivadinusių Starlight, singlas „Numero Uno“ taip pat pasiekė JK topo dešimtuką. Italų hauso muzika yra lengvesnė, lyriškesnė nei, pvz., Čikagos hauso, iš kurio kildinama, pabrėžiamas lengvas pianino tembro skambėjimas. 1990-ųjų viduryje italų hauso dainos supanašėjo su italo dance (eurodance atmaina) dainomis.
Kot d'Armoras

Kot Darmoras (22) (pranc. Les Côtes – d’Armor, bretonų kalba Aodoù an Arvor) – Prancūzijos departamentas šalies vakaruose, Bretanės regione. Administracinis centras – Sen Brijė (Saint-Brieuc). Generalinės tarybos pirmininkas Klodis Lebretonas (Claudy Lebreton) (PS).
Departamente 4 apskritys, 52 kantonai, 38 municipaliniai susivienijimai ir 373 komunos. Plotas – 6 878 km². 2006 m. – 542 373 gyventojai, 79 gyv./km².

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Bretanės provincijos dalyje.
Iki 1990 m. vadinosi Kot diu Nord (Šiaurės pakrantė), nors dar 1962 m. Generalinė taryba buvo priėmusi sprendimą pakeisti pavadinimą. Pavadinimas kilęs iš lotynų kalbos area marica – kraštas prie jūros. Armor buvo vadinama visa pakrantė nuo Nanto pietuose iki Djepo šiaurėje.

Geografija

Kot Darmoro departamentas ribojasi su Finistero, Morbijano ir Ilio ir Vileno departamentais.

Klimatas

Klimatas tipiškas okeaninis, su švelnomis žiemomis ir karštomis vasaromis.

Kalba

Nors visi supranta prancūziškai, tradicinės departamento kalbos – Langedoilio galų kalba rytuose ir keltų bretonų kalbos tregorua dialektas vakaruose vis dar naudojamos kasdien. Veikia ir dvikalbės mokyklos šiomis kalbomis.

Ekonomika

Pagrindinės ekonomikos šakos: žemės ūkis, žūklė ir maisto poduktų pramonė. Auginama daug kiaulių, ypač daug kiaulienos ir jos produktų eksportuojama.
Krašte yra 7 prekybos uostai ir 17 žvejybos uostų. Tregore ir Lenione yra telekomunikacijos įrangos gamyklos, o Plemer-Bodu mieste France Telecom muziejus.

Turizmas

Labiausia mėgiama 250 km La Manšo pakrantė, teikianti daug vasaros malonumų smėlio pliažuose, kopose, jūroje. Mažasis archipelagas Septynios salos ypač įdomios ornitologijai – čia peri ir žiemoja daug paukščių rūšių. Raudonojo granito pakrantė, kaip rodo ir jos pavadinimas, nusėta įdomių uolų – gamtos skulptūrų.
Istorija ir architektūra besidomintys turistai gali apsilankyti viduramžių miesteliuose, pilyse, abatijose.
Sportinio turizmo mėgėjams paruošta nemažai jūros sporto įrenginių ir maršrutų. Galima skraidyti parasparniais, nardyti jūroje, jodinėti žirgais.

Politika

Kot Darmoro departamentui Prancūzijos senate atstovauja 2 senatoriai, Atstovų rūmuose – 4 deputatai. Generalinę tarybą sudaro 52 nariai, kurių po pusę renkami kas trejus metus šešerių metų kadencijai.
Naurašiliai

Žymūs žmonės

Iš kaimo kilęs skulptorius Bernardas Bučas (1903–1979). Išlikusi perstatyta jo gimtoji sodyba.
Mijadzakis

Istorija

Miestas įkurtas 1924 m. balandžio 1 d.
2006 m. sausio 1 d. prie miesto prijungti Tanas, Sadovara ir Takaoka.

Geografija

Miestas pietvakariuose ribojasi su Mijakanodžijumi ir Mimata, pietuose – su Ničinanu, Kijotake ir Kitagu, šiaurės vakaruose – su Saitu ir Aja, vakaruose – su Nodžiriu bei šiaurėje – su Šintomiu.
Darius Degutis

Biografija

1986 m. baigęs Vilniaus universitetą dirbo Tarptautinių prekybos rūmų Lietuvos skyriuje. 1990-1991 m. buvo bendrovės „Audėjas“ eksporto vadybininku.
1991 m. pradėjo dirbti Lietuvos Respublikos užsienio reikalų ministerijoje Šiaurės Europos šalių departamento I-uoju sekretoriumi. 1992 m. paskirtas Lietuvos ambasados Danijoje patarėju, misijos vadovo pavaduotoju.
1995-1998 m. buvo URM Europos integracijos departamento Politinio bendradarbiavimo skyriaus vedėjas. 1998-2001 m. dirbo ministru-patarėju Lietuvos atstovybėje Vašingtone.
2001–2004 m. – Lietuvos ambasadorius Lenkijoje. Vėliau vadovavo Seimo Tarptautinio bendradarbiavimo skyriui. 2006 – 2008 m. – URM ekonominio saugumo politikos departamento ambasadorius ypatingiems pavedimams, Lietuvos Ministro pirmininko atstovas Lietuvos bei Lenkijos energetikos projektams.
2008–2009 m. dirbo energetikos bendrovės „LEO LT“ strateginių projektų tarptautinių ryšių direktoriumi. 2009-2014 m. buvo Lietuvos nepaprastuoju ir įgaliotuoju ambasadoriumi Izraelio valstybėje, Pietų Afrikos Respublikai, Etiopijos federacinei demokratinei Respublikai.
2003 m. D. Degutis apdovanotas ordino „Už nuopelnus Lietuvai“ Komandoro kryžiumi.
Nižnejanskas

Istorija

Nižnejanskas įkurtas XX a. 5 dešimtmetyje, miesto tipo gyvenvietės statusas suteiktas 1958 m.
Bernadotai

Bernadotai (pranc. Bernadotte) – Švedijos, iki 1905 m. ir Norvegijos monarchų dinastija, karaliaujanti nuo 1818 m.

Istorija

Pradininkas Napoleono I maršalas Žanas Batistas Bernadotas, 1810 m. išrinktas Švedijos sosto įpėdiniu ir 1818–1844 m. valdęs kaip karalius Karolis XIV Jonas. Bernadotų laikais šalyje įsitvirtino konstitucinė monarchija ir parlamentinė demokratija. 1975 m. įsigaliojus naujai konstitucijai, Bernadotai neteko politinės įtakos.
Mansarda

Mansarda (pranc. mansarde) – patalpa pastogėje po stataus stogo šlaitu. Kad mansarda būtų didesnio ploto, stogo šlaito forma dažnai būna laužyta. Stogas būna statesnis prie karnizo, lėkštesnis prie kraigo. Virš mansardos stogas daromas šiltas. Mansardos įruošiamos gyvenamuosiuose (dažniausiai miegamieji), pramoniniuose (sandėliai, dirbtuvės) pastatuose.
XVII a. F. Mansaras pirmą kartą panaudojo stogo konstrukciją su mansarda.
Nimfomanija

Nimfomanija – moters lytinis nukrypimas, pasireiškiantis nepasotinamu lytiniu potraukiu. Hiperseksualumo atmaina. Nuolat geidžiama sekso; su bet kokiu partneriu (nepriklausomai nuo amžiaus ar išvaizdos, lyties, net rūšies), stengiasi patenkinti lytinį potraukį pasitaikius bet kokiai progai – vakarėlyje, pasimatyme ir pan. Paprastai nekreipia ypatingo dėmesio į aplinkinių reakciją ir moralines normas.
Nimfomane nevadinama moteris, kurios lytinis potraukis yra tiesiog padidėjęs, dėl individualių moters seksualumo ypatybių. Ji normaliai kontroliuoja savo lytinį elgesį, renkasi partnerį. Tokia moteris, patyrusi orgazmą, jaučia pasitenkinimą ir negeidžia greitos pakartotinės sueities, o moterys nimfomanės gali nepažaboti net ir multiorgazmas.
Prostitutės nimfomanija serga retai, nors ir šiek tiek dažniau nei kitos moterys, kadangi nimfomanė, norėdama patenkinti savo nepasotinamus poreikius, kartais sąmoningai pasirenka prostitutės darbą.
Lėktuvų stebėjimas

Lėktuvų stebėjimas (angl. Aircraft spotting) – veikla, kurios metu entuziastai stebi, fotografuoja ir pasižymi lėktuvus ar jų numerius bei kitą informaciją. Stebimi įvairūs orlaiviai – lėktuvai, sklandytuvai, oro balionai, sraigtasparniai ir kt.
Fotografuodami lėktuvus stebėtojai pasižymi įvairią informaciją ir stengiasi atpažinti lėktuvo modelį bei tai pasižymėti. Stebėtojai seka orlaivių judėjimą ore ir ant žemės laisvai prieinamomis priemonėmis internete – jose pažymėti orlaivių maršrutai, jų judėjimo grafikai, aukštis, greitis ir tikslas.
Dažnai stebėtojai atsirenka stebėjimo objektus pagal įvairius tipus – modelį, oro linijas, oro uostą ir pan. Taip pat norėdami pamatyti retesnius modelius ar tokius, kurių nebūna artimiausiame oro uoste, stebėtojai važiuoja į tolimesnes vietas.
Aviacijos šventės dažnai sutraukia didelį būrį lėktuvų stebėtojų, nes tuo metu galima legaliai ir iš arčiau pamatyti įvairių orlaivių.
Antanas Gedminas

Biografija

Šeimoje augo dar trys jaunesni broliai. 1933 m. šeima persikėlė į Paskynų kaimą, kur pradėjo ūkininkauti. Nuo 1935 m. Antanas lankė Vadžgirio pradžios mokyklą, nuo 1940 m. Raseinių gimnaziją, tačiau karo metu jai sudegus, 7 klasę lankė Eržvilko gimnazijoje. Gimnaziją (8 klasę) sidabro medaliu baigė Jurbarke. 1946 m. įstojo į Kauno taikomosios ir dekoratyvinės dailės institutą. Čia jam dėstė dailininkai Vytautas Kairiūkštis, Rimtas Kalpokas, Leonardas Kazokas, Jonas Šileika, Antanas Žmuidzinavičius ir kt. 1952 m. baigė LSSR dailės institutą, monumentaliosios tapybos specialybę. 
Kurį laiką dirbo instituto Dailės istorijos katedros vyr. laborantu. 1953–1957 m. ir 1969–1978 m. LKP CK darbuotojas, 1974–1978 m. Kultūros skyriaus vedėjo pavaduotojas. 1957–1969 m. leidyklos „Mintis“ vyr. dailininkas. Palaidotas Antakalnio kapinėse.

Kūryba

Linoraižinio, cinkografijos ir kitomis technikomis sukūrė apie 100 ekslibrisų („A. G.“, 1963 m.; „A. Stravinsko“, „V. Jucio“, abu 1968 m.; „Ex musicis L. Abariaus“, 1971 m.; „O. Šimkuvienės“, 1976 m.; „P. Bražėno“, 1977 m.). Jie raiškaus lakoniško piešinio, būdingi juodų ir baltų plotų kontrastai, šrifto ir vaizduojamų elementų organiškas ryšys, tiksli, originali savininko charakteristika.
Nutapė peizažų, natiurmortų, apipavidalino 123 knygas, kūrė plakatus, parašė 44 menotyrinius straipsnius, piešė atvirukus, kvietimus, emblemas ir kt. Publikavo straipsnius menotyros tematika leidiniuose „Tiesa“, „Literatūra ir menas“, „Pergalė“, „Naujos knygos“, „Techninis biuletenis“. Nuo 1952 m. dalyvavo parodose; 1967 m. Vilniuje surengta individuali ekslibrisų paroda. 1980 m. Vilniuje surengta pomirtinė jo kūrybos paroda.
Praja Grandė

Istorija

Praja Grandė (iš portugalų k. – „didysis paplūdimys“) pradėjo kurtis XVI a. pradžioje. Iki XX a. antros pusės buvo mažas miestelis. Miesto teisės suteiktos 1967 m. XX a. pab. Praja Grandė ėmė sparčiai augti nutiesus kelius į Santosą ir San Paulą.
Padegesiai

Aplinkinės gyvenvietės

Peikšteniai – 3,6 km
Totoriai (Biržai) – 3,1 km
Pačeriaukštė – 3,6 km
Jonava (Biržai) – 3 km
Degesiai – 1,5 km
Rimgailiai – 0,5 km
BIRŽAI – 9 km
Frosinone Calcio

Istorija

2014–2015 m. Serie B čempionate ekipa užėmė antrą vietą ir buvo paaukštinta į Serie A turnyrą pirmą kartą istorijoje. 
2015/2016 m. sezone Serie A pirmenybėse užėmusi 19 vietą komanda iškrito iš elito lygos. 
2016/2017 m. sezone Serie B užėmė 6 vietą ir kovojo atkrintamosiose varžybose dėl patekimo į Serie A, bet suklupo pusfinalyje.

Stadionas

Namų rungtynes žaidžia Stadio Matusa dar žinomą kaip Stadio Comunale Matusa. Jis yra Frozinonės mieste. Stadiono talpa 9,680.
Sutvaras

Sutvaras – senovės lietuvių mitologijoje buvo galvijų bandos dievas. Dievą mini M. Strijkovskis, teigdamas, kad jam buvo aukojami margaspalviai kaplūnai, kad galvijai būtų skirtingų spalvų. Vardas kildinamas nuo „aptvaras“ (gyvulių) arba „sutverti“, todėl Sutvaras galėjo būti aukščiausiojo Dievo efemistinis vardas. Pagal sąsajas su gyvuliais tautosakoje Sutvarui artimas Velnias, kuris buvo ir piemenų dievas. Sutvaras minimas sąraše kuriame yra ir aukščiausiasi Dievas Prakorimas, taigi Gintaras Beresnevičius jį sieja su Velniu.
Petrašiai

Aprašymas

Petrašiai išsistatę Varmijos Mozūrų vaivadijos šiaurės rytuose ir yra aštuonis kilometrus nutolę į pietus nuo apskrities centro Geldapės. Pasiekiami krašto kelyje Nr.  prie Geldapės pasukus keliu į Kamionkas (lenk. Kamionki). Geležinkelio prieigos nėra.
1565 m. įsikūręs kaimas po 1740 m. buvo vadintas Petraškiais (vok. Pietraschken), o prieš 1900 m. tapęs Petrašiais (vok. Pietraszen), iki 1945 m. buvo apylinkėje išsiskaidžiusi gyvenvietė. Nuo 1874 m. priklausė Geldapės apskrities Skočių (vok. Skötschen, dab. lenk. Skocze)  prūsiškam valsčiui. 1910 m. kaime suskaičiuotas 181 gyventojas. 1933 m. jame gyveno 178, o 1939 m. – 169 kaimiečiai. Iki Antrojo pasaulinio karo pabaigos tikintieji evangelikai liuteronai buvo priskirti Geldapės parapijai, o katalikai – katalikų bažnyčiai Geldapėje. Pokaryje evangelikai liuteronai priklauso liuteroniškai Geldapės parapijai, katalikai meldžiasi savo katalikiškoje Geldapės bažnyčioje.

Totorių kalnas

Apie kilometrą į šiaurės rytus nuo kaimo nutolusi iškili 308 m aukščio moreninė kalva yra vadinama Totorių kalnu (lenk. Tatarska Góra). Tai viena aukščiausių viršūnių Šiaurės Lenkijoje. Seniau ji buvo žinoma kaip Frydricho Kalnas (vok. Friedrichauer Berg) ir Eglių Viršukalnis (vok. Tannenkopf), o 1953 m. kovo 4 d. šiai kalvai suteiktas dabartinis vardas. Naujasis pavadinimas siejamas su 1656–1657 m. totorių kariuomenės žygiu į Rytprūsius ir legendiniais ant šio kalno nakvojusiais raiteliais.
Viršūnėje telkšo 1,87 ha ploto senkantis ir durpynu virstantis ežerėlis. Turistams sunkiai prieinamas, nes spiečiai uodų telkiasi virš vandens paviršiaus ir apylinkėse. Retažiedės viksvos, ilgalapės saulašarės ir kitų retų augalų radimvietė. Nuo 1999 m. Totorių Kalnas paskelbtas valstybės saugomu gamtos–kraštovaizdžio kompleksu, o 2012 m. įkurtas to paties pavadinimo rezervatas.
Sigitas Čirba

Biografija

1985 m. baigė Ukmergės 2-ąją vidurinę mokyklą. 1985–1987 m. tarnavo sovietų armijoje. 1992 m. baigė Vilniaus pedagoginį institiutą, įgijo techninių disciplinų ir darbų mokytojo specialybę.
1992–1995 m. Ukmergės rajono Rečionių pagrindinės mokyklos mokytojas, dėstė fiziką, geografiją, darbinį lavinimą. 1995–1996 m. Ukmergės rajono savivaldybės meras. 2003 m. UAB „Antakalnio ūkis“ direktorius. 2007 m. UAB „Naujamiesčio būstas“ direktorius. 2010 m. UAB "Avarija" direktorius. 2011-2012 metais UAB "Grinda" direktoriaus pavaduotojas. Nuo 2012 metų UAB "Naujininkų ūkis" direktorius.
Nuo 1993 m. Tėvynės sąjungos (Lietuvos konservatorių) narys, buvo Ukmergės skyriaus pirmininkas.
1995–1996 m. ir nuo 2004 m. Ukmergės rajono savivaldybės tarybos narys. 1996–2000 m. Seimo narys, Jaunimo ir sporto reikalų komisijos pirmininkas.
Lietuvos skautų sąjungos narys. Žmona Virginija, dukra Iveta, sūnus Valentinas.
Gediminas Jankus

Biografija

Mokėsi Kauno „Aušros“ ir Talino realinėje gimnazijoje. 2000 m. baigė Vilniaus universitetą.  
1983-1987 buvo Kauno jaunųjų rašytojų sekcijos pirmininkas. 1983-1986 m. Nacionalinio Kauno dramos teatro, 1986-1990 Lietuvos Nacionalinio dramos teatro literatūrinės dalies vedėjas. 
1991–1994 m. atkurto LŠS žurnalo „Trimitas“ pirmasis redaktorius. 
1990-1991 dirbo Krašto apsaugos departamente, prisidėjo kuriant apsaugos struktūras, Lietuvos kariuomenės kūrėjas-savanoris. 
1990–1994 m. Lietuvos šaulių sąjungos valdybos pirmininkas, pirmasis Lietuvos šaulių sąjungos Vadas.    
1991-ųjų sausio 11 d. Aukščiausiojoje Taryboje kartu su kitais davė kario priesaiką, vadovavo Rūmų gynėjams - šauliams, buvo paskirtas II korpuso komendantu ir Gynybos štabo nariu,  vadovavo korpuso gynybai.   
Parašė dramų, kurios išleistos atskiromis knygomis ir rinkiniuose.  
1988 m. Nacionaliniame Kauno dramos teatre pastatyta drama „Amžinas keleivis" apie Vydūną (rež. Juozas Ivanauskas).  
1989 m. Kauno kameriniame teatre pastatyta drama „Stolypino vagonas" (rež. Stanislovas Rubinovas).  
2008 m. dramos „Ir šviesa, ir tiesa" (Vincas Kudirka) premjera. VšĮ „Teatro projektai" sukurtas spektaklis rež. Petras Venslovas). 
Lietuvos žurnalistų sąjungos konkurso "Kultūros versmės" laureatas 2011.
2012 m. išleido dramą „Kybartų aktai", kurios pagrindiniai herojai – tarpukario Lietuvos Respublikos prezidentas Antanas Smetona ir premjeras Augustinas Voldemaras. Dramoje atskleidžiami dramatiški 1940-ųjų birželio 15-osios įvykiai - sovietų okupacija.  
Spektaklis pagal šią pjesę pastatytas 2013 m. (režisierius Vytautas Balsys, Kauno kino studijos kūrybinė grupė). 
2017 m. išleido novelių knygą "Rytoj", už kurią 2018 m. pelnė literatūrinę Vieno lito premiją.
2017 m. parašė libretą "Priesaika" apie pokario Lietuvos Laisvės kovotojus, pagal kurį 2018 m. sukurta roko opera (tautinio roko grupė "Thundertale ir VšĮ "Liudo Mikalausko koncertai". 
Kauno miesto savivaldybės taryba 1997–2000 m. ir Kauno miesto savivaldybės taryba 2000–2003 m. Savivaldybės tarybos narys. 
2000–2003 m. Kauno miesto mero  pirmasis pavaduotojas, miesto Tarybos sekretorius, 2003–2011 m. savivaldybės administracijos Socialinių reikalų departamento direktorius, nuo 2011 m. Civilinės saugos ir mobilizacijos skyriaus vedėjas. Daug kartų pareikštos padėkos už nepriekaištingą tarnybinių pareigų atlikimą.   
Lietuvos Šaulių sąjungos, Lietuvos kariuomenės savanorių kūrėjų sąjungos ir Lietuvos nepriklausomybės gynėjų sąjungos narys. Lietuvos rašytojų sąjungos ir Lietuvos žurnalistų sąjungos narys.
Galatija

Keltų invazija

Galatija buvo pavadinta pagal iš Trakijos atvykusius galus (keltus). Dėl to ji buvo vadinama rytų Galija, o jos gyventojai – galais. Galatai buvo dalis galų, įsiveržusių į Makedoniją, vadovaujami „antrojo“ Breno, galų vado. Jis įsiveržė į Graikiją 281 m. pr. m. e. su didžiule kariauna, kur nugalėjo karalių Ptolemėją Kerauną, bet buvo įveikti Antigono Gonato, nugalėto diadocho Antigono Vienaakio anūko.
Tuo metu kita galų grupė su moterimis ir vaikais keliavo per Trakiją. Jie atsiskyrė nuo Breno 279 m. pr. m. e., jiems vadovavo Leonorijus ir Lutarijus. Mažojoje Azijoje jie pasirodė 278–277 m. pr. m. e. Įsiveržėliai atvyko pakviesti. Jų prireikė Bitinijos karaliui Nikomedui I, kovojusiam su broliu dėl sosto. Trys galų gentys persikėlė iš Trakijos į Mažąją Aziją. Tai buvo 10 tūkst. galinčių kovoti vyrų ir tiek pat moterų su vaikais, pasidalinusių į tris gentis: trokmai, tolistobogijai ir tektosagai.

Romos pavaldinė

I a. pr. m. e. pradžioje Galatiją užėmė Ponto karalystė. 64 m. pr. m. e. Roma nugalėjo Pontą, ir Galatija tapo Romos Respublikos pavaldine. Iš pradžių romėnai paskyrė tris vadus, po vieną kiekvienai genčiai. Bet vienas jų, Deiotaras, Cicerono ir Cezario amžininkas, tapo kitų dviejų „tetrarchų“ vadu ir galiausiai romėnų buvo pripažintas Galatijos karaliumi.
Pavaldi karalystė egzistavo vos 30 m. 25 m. pr. m. e. mirus karaliui Amintui, valstybė buvo panaikinta ir vietoj jos įkurta Galatijos provincija.
Palestinos himnas

Himno vertimas į lietuvių kalbą

Mano šalis, mano šalis,

Mano šalis, mano protėvių žeme,

Mano šalis, mano šalis,

Mano šalis, mano tauta, amžinybės tauta,

Su mano pasiryžimu, mano ugnimi, ir mano keršto ugnikalniu

Mano kraujo ilgesiu žemės savos ir namų

Aš užkopiau į kalnus ir kovojau karus

Aš užkariavau neįmanomą ir peržengiau ribas.

Mano šalis, mano šalis, amžinybės tauta,

Pučiant vėjams ir šaudant ginklams

Ir mano tautai pasiryžtant šioje kovos žemėje

Palestina yra mano namai, Palestina yra mano ugnis, Palestina yra mano kerštas ir amžina žemė.

Mano šalis, mano šalis, amžinybės tauta

Aš prisiekiu vėliavos šešėlyje

Savo žemei ir tautai ir skausmo liepsnai

Gyvensiu kaip kovotojas, žengsiu pirmyn kaip kovotojas, išseksiu kaip kovotojas kol sugrįšiu.

Mano šalis, mano šalis, amžinybės tauta.
Os Turn Fotball

Istorija

Klubo ištakos siekia 1919 m.
Yra žaidę elito divizione, tačiau 1975 m. pirmenybėse liko paskutinėje vietoje (dvylikti) ir iškrito į žemesnį divizioną.
Kas matė jos mirtį?

Turinys

Juostos veiksmas vyksta Venecijoje, kur pas tėvą skulptorių Frenką Serpierį atvyksta jo mažametė duktė Roberta. Po keleto dienų mergaitė dingsta ir vėliau kanale surandamas jos kūnas. Į Veneciją atvyksta mergaitės motina Elizabet ir kol policija nesėkmingai ieško žudiko, Frenkas pats imasi tyrimo. Netrukus paaiškėja, kad mirusi mergaitė nėra vienintelė auka, o galimo nusikaltimo vietoje liudininkai matė juodai apsirengusią senutę...
Siauravabaliai

Išvaizda

Smulkūs ir vidutinio dydžio (1,2 – 20 mm), įvairios formos vabalai: pailgi, iauri, plokšti arba cilindriški. Antenos iš 8 -10 narelių; pirmojo narelio iš viršaus nematyti – jį dengia galvos kraštas; buoželė iš 1 – 3 narelių, kartais antenos storos ir buoželė neryški. Antsparniai visuomet su taisyklingomis taškų eilėmis. Letenos keturnarės (4-4-4), dažnai atrodo trinarės (3-3-3). Galinis letenų narelis trumpesnis už kitus narelius kartu paėmus. Pilvelio 2-3 pirmieji sternitai tarpusavyje nejudamai suaugę.
Lervų kūnas ištįsęs, minkštas, apaugęs negausiais plaukeliais. Galva nukreipta į priekį. Antenos iš trijų narelių, galinis narelis su priedėliu. Viršutiniai žandai pjautuviški, jų viršūnės perskeltos. Pilvelio devintasis segmentas su 2 lenktomis kabliškomis ataugomis arba gale dviskiautis. Kojos trumpos.

Biologija

Dauguma rūšių minta grybais, kai kurios rūšys plėšrūnės, medžioja smulkius nariuotokojus, dažniausiai kinivarpas.
Gyvena miškuose po medžių žieve, ksilofagų takuose, trūnijančioje medienoje, medžių kempinėse, skruzdėlynuose, pūvančių augalų liekanose, ypač miško paklotėje po nukritusiais lapais, dirvoje po akmenimis ir samanomis.

Taksonomija

Seniau buvo laikoma atskira šeima Colydiidae, tačiau naujesni tyrimai siauravabalius, kartu su dar viena buvusia vabalų šeima Monommatidae, prijungė prie šeimos Zopheridae.
Vladimiras Beresniovas

Biografija

1973 m. vedė Birutę Gaižauskaitę. Jie turi du vaikus: Beatą Pilkauskienę ir Roką Beresniovą.